text: लाहौर एयरपोर्ट पर नवाज के आने से पहले ही पीएमएल (एन) के समर्थकों ने जमकर नारेबाजी शुरू कर दी थी. एहतियात के तौर पर एयरपोर्ट पर सुरक्षा के कड़े इंतजाम किए गए है. एयरपोर्ट पर नवाज की फ्लाइट के पहुंचने से पहले उनकी मां बेगम शमीम अख्तर और शहबाज शरीफ के बेटे सलमान को एयरपोर्ट में जाने की इजाजत दी गई थी. ऐसा बताया जा रहा है कि नवाज और मरियम को गिरफ्तार कर रावलपिंडी की अदियाला जेल ले जाया जाएगा.